ai4bharat/Pralekha huggingface dataset:
इस्पात मंत्रालय
राष्ट्रीय खनिज विकास निगम  का अब तक का सर्वश्रेष्ठ वार्षिक वित्तीय प्रदर्शन
इस्पात मंत्रालय के अधीन भारत में खनन के प्रमुख राष्ट्रीय खनिज विकास निगम  ने वित्तीय वर्ष 2021-22 के दौरान 42.19 मिलियन टन लौह अयस्क का उत्पादन किया और 40.56 मिलियन टन की बिक्री की। इसके साथ ही, कंपनी ने पिछले वित्तीय वर्ष के 34.15 मिलियन टन के उत्पादन से 24 प्रतिशत अधिक और वित्तीय वर्ष 2021 में 33.25 मिलियन टन लौह अयस्क की बिक्री की तुलना में 22 प्रतिशत अधिक की बढोतरी करते हुए अपने इतिहास में अब तक की सबसे अधिक वृद्धि दर्ज की है।
|
|
|
|
चौथी तिमाही
|
|
वार्षिक
|
|
|
|
2020-21
|
|
2021-22
|
|
2020-21
|
|
2021-22
|
|
लौह अयस्क का उत्पादन 
|
|
12.31
|
|
13.86
|
|
34.15
|
|
42.19
|
|
लौह अयस्क की बिक्री 
|
|
11.09
|
|
12.29
|
|
33.25
|
|
40.56
|
|
कुल कारोबार 
|
|
6,848
|
|
6,702
|
|
15,370
|
|
25,882
|
|
कर पूर्व लाभ 
|
|
4,269
|
|
2,880
|
|
8,902
|
|
12,981
|
|
कर पश्चात् लाभ 
|
|
2,838
|
|
1,815
|
|
6,253
|
|
9,398
|
|
लाभांश 
|
|
-
|
|
7.76
|
|
14.74
42 मिलियन टन के मील के पत्थर को पार करते हुए, देश के इस सबसे बड़े लौह अयस्क उत्पादक ने अब तक के सर्वश्रेष्ठ वार्षिक वित्तीय परिणाम भी दिए। वित्तीय वर्ष 2022 में, इसने पिछले वर्ष के 15,370 करोड़ रुपये के कारोबार की तुलना में रिकॉर्ड 25,882 करोड़ रुपये का कारोबार किया जोकि 68 प्रतिशत अधिक है। एनडीएमसी ने वित्तीय वर्ष 2020-21 के दौरान 8,902 करोड़ रुपये के कर पूर्व लाभ  की तुलना में 12,981 करोड़ रुपये का कर पूर्व लाभ  अर्जित किया जोकि पिछले वित्तीय वर्ष से 46 प्रतिशत अधिक है। पिछले वित्तीय वर्ष में हासिल किए 6,253 करोड़ रुपये के कर पश्चात लाभ  की तुलना में इस वित्तीय वर्ष में 9,398 करोड़ रुपये का कर पश्चात लाभ  है, जोकि 50 प्रतिशत से अधिक की ठोस वृद्धि को दर्शाता है। सार्वजनिक क्षेत्र की इस कंपनी ने वित्तीय वर्ष 2022 के दौरान अब तक के सबसे अधिक 1474 प्रतिशत लाभांश का भुगतान किया।
एनएमडीसी ने मजबूत प्रदर्शन के साथ वर्ष का समापन करते हुए, वित्तीय वर्ष 2021-22 की चौथी तिमाही के दौरान 13 प्रतिशत की वृद्धि दर्ज करते हुए 13.86 मिलियन टन का उत्पादन किया, जबकि पिछले वर्ष की इसी अवधि में उसने 12.31 मिलियन टन का उत्पादन किया था। कंपनी द्वारा वित्तीय वर्ष 2020-21 की चौथी तिमाही में 11.09 मिलियन टन की बिक्री की तुलना में इस वर्ष 12.29 मिलियन टन लौह अयस्क की बिक्री गई, जो कि 11 प्रतिशत अधिक है। वित्तीय वर्ष की चौथी तिमाही में कारोबार 6,702 करोड़ रुपये रहा जबकि पीबीटी और पीएटी क्रमशः 2,880 करोड़ रुपये तथा 1,815 करोड़ रुपये रहा।
वर्ष 2021-22 के लेखा-परीक्षा वित्तीय परिणामों को 26 मई 2022 को एनडीएमसी के अध्यक्ष एवं प्रबंध निदेशक श्री सुमित देब की अध्यक्षता में आयोजित बैठक में कंपनी के निदेशक मंडल द्वारा अनुमोदित किया गया।
उल्लेखनीय प्रदर्शन के बारे में टिप्पणी करते हुए एनएमडीसी के सीएमडी श्री सुमित देब ने कहा, “यह प्रदर्शन भारत को सही मायने में आत्मनिर्भर बनाने के प्रति एनएमडीसी की प्रतिबद्धता को दर्शाता है। हम इस वित्तीय वर्ष की शुरुआत इसी फोकस को बनाये रखते हुए कर रहे हैं और संचालन को उत्प्रेरित करने वाले ऑटोमेशन और डिजिटल पहल पर हमारे ध्यान की वजह से महत्वपूर्ण परियोजनाओं के शीघ्र पूरा होने और एक मजबूत व निरंतर प्रदर्शन की उम्मीद है।
प्रधानमंत्री श्री नरेन्द्र मोदी की अध्यक्षता में केन्द्रीय मंत्रिमंडल ने वस्तु एवं सेवा कर , मूल्य संवर्धन कर  और राज्य उत्पादन शुल्क से निपटने वाले निम्नलिखित अधिनियमों और विनियमों में संशोधन/विस्तार/निरस्त करने और दमन को मुख्यालय के रूप में पदवी देने की मंजूरी दी है-
i. केन्द्रीय वस्तु एवं सेवा कर अधिनियम, 2017  को केन्द्रीय वस्तु एवं सेवा कर  विनियम, 2020 के रूप में संशोधित किया जाए।
ii. केन्द्र शासित प्रदेश वस्तु एवं सेवा कर अधिनियम, 2017  को केन्द्र शासित प्रदेश वस्तु एवं सेवा कर  विनियम, 2020 के रूप में संशोधित किया जाए।
iii. दादर एवं नगर हवेली मूल्य संवर्धन कर विनियम, 2005  को दादर एवं नगर हवेली तथा दमन एवं दीव मूल्य संवर्धन कर  विनियम, 2020 के रूप में संशोधित कर दिया जाए।
iv. दमन एवं दीव मूल्य संवर्धन कर विनियम, 2005  को निरस्त कर उसके स्थान पर दमन एवं दीव मूल्य संवर्धन कर  विनियम, 2020 स्थापित किया जाए।
v. गोवा, दमन एवं दीव उत्पाद शुल्क अधिनियम, 1964  को दादर एवं नगर हवेली तथा दमन एवं दीव उत्पाद शुल्क  विनियम, 2020 के रूप में संशोधित कर दिया जाए।
vi. दादर एवं नगर हवेली उत्पाद शुल्क विनियम, 2012  को निरस्त कर उसके स्थाप पर दादर एवं नगर हवेली उत्पाद शुल्क  विनियम, 2020 स्थापित किया जाए।
vii. दमन को केन्द्र शासित प्रदेश दादर एवं नगर हवेली तथा दमन एवं दीव के मुख्यालय के रूप में पदवी देना।
इन संशोधनों से साझा कराधान प्राधिकरणों, कार्य के दोहराव में कमी तथा प्रशासनिक कार्यकुशलता में सुधार लाकर नागरिकों को सेवाओं की बेहतर आपूर्ति द्वारा ‘न्यूनतम सरकार अधिकतम शासन’ को बढ़ावा मिलेगा। इससे जीएसटी, वैट और राज्य उत्पाद कर से संबंधित कानूनों में अधिक समानता लाने में मदद मिलेगी। इससे बकाया राशि की वसूली सहित जीएसटी कर, वैट और राज्य उत्पाद कर की लेवी और संग्रह में कानूनी जटिलताओं को रोकने में भी मदद मिलेगी। इसके अलावा कथित संशोधन न केवल कराधान नियमों में समानता लाएंगे, बल्कि कानून की प्रणाली को मजबूत भी बनाएंगे।
दादर एवं नगर हवेली तथा दमन एवं दीव के केन्द्र शासित प्रशासन ने राजकोष में बचत करने और कराधान प्राधिकारियों की दिन-प्रतिदिन की कार्यप्रणाली में समानता, स्थिरता और सामंजस्य सुनिश्चित करने के अलावा दोनों केन्द्र शासित प्रदेशों के लोगों के लिए ‘न्यूनतम सरकार अधिकतम शासन’ के विज़न को अर्जित करने के लिए एक बड़ा कदम उठाया है। यह वस्तु एवं सेवा कर , मूल्य संवर्धन कर  और उत्पाद शुल्क से निपटने वाले अधिनियमों में संशोधन/विस्तार/निरस्त तथा दादर एवं नगर हवेली तथा दमन एवं दीव के 26/01/2020 की निर्धारित तिथि को हुए विलय को देखते हुए दमन को केन्द्र शासित प्रदेश दादर एवं नगर हवेली तथा दमन एवं दीव के मुख्यालय के रूप में पदवी देकर अर्जित किया गया है।
राष्ट्रपति सचिवालय
भारतीय लेखा परीक्षा और लेखा सेवा तथा केन्द्रीय इंजीनियरिंग सेवा  के प्रशिक्षुओं ने राष्ट्रपति से की भेंट
भारतीय लेखा परीक्षा और लेखा सेवा  तथा केन्द्रीय इंजीनियरिंग सेवा के प्रशिक्षु अधिकारियों ने आज राष्ट्रपति रामनाथ कोविंद से राष्ट्रपति भवन में भेंट की।
इस अवसर पर राष्ट्रपति ने अधिकारियों को संबोधित करते हुए कहा कि विधायिका के प्रति कार्यपालिका की जवाबदेही सुनिश्चित करने में आईएएस अधिकारियों की अहम भूमिका होती है। उन्होंने कहा कि नियंत्रक एवं महालेखा परीक्षक  द्वारा विधायिका के समक्ष पेश की जाने वाली रिपोर्ट इस जवाबदेही को सुनिश्चित करने का एक अहम जरिया है। उन्होंने कहा कि आईएएस सेवा के अधिकारी जनता के विश्वास और वित्तीय प्रबंधन के संरक्षक हैं। राष्ट्रपति ने प्रशिक्षु अधिकारियों को सलाह दी कि वे इस बात का हमेशा ध्यान रखें कि लेखा परीक्षा शासन की नीतियों को बेहतर बनाने के लिए हो। उन्होंने कहा कि लेखा परीक्षण के दौरान अधिकारियों द्वारा प्राप्त की गई जानकारी शासन की गुणवत्ता बेहतर बनाने में लेखा परीक्षण के महत्व को स्थापित करेगी।
श्री कोविंद ने कहा कि केन्द्रीय इंजीनियरिंग सेवा  देश के इतिहास में सड़क और राजमार्ग विकास के मौजूदा सबसे अहम चरण में बड़ा योगदान कर रही है। आज के समय की चुनौती सिर्फ सड़क बनाना नहीं, बल्कि एक बेहतर और सुरक्षित सड़क बनाना है। उन्होंने कहा कि कम लागत में टिकाऊ सड़कों के निर्माण के लिए नई प्रौद्योगिकी का इस्तेमाल सड़क डिजाइनिंग परियोजनाओं का अहम हिस्सा होना चाहिए। राष्ट्रपति ने कहा कि देश में वाहनों की संख्या बढ़ने के साथ ही उनकी रफ्तार और सुरक्षा का मुद्दा भी महत्वपूर्ण होता जा रहा है। उन्होंने कहा कि देश में सड़क दुर्घटनाओं से होने वाली मौतों का आंकड़ा काफी ज्यादा है। उन्होंने इंजीनियरों से कहा कि वे इस समस्या पर गंभीरता से ध्यान दें और इसे पूरी तरह खत्म न कर सकें तो कम से कम इसमें कमी लाने की कोशिश जरूर करें।
प्रधानमंत्री कार्यालय
उत्तर प्रदेश के मुख्यमंत्री ने प्रधानमंत्री से मुलाकात की
उत्तर प्रदेश के मुख्यमंत्री श्री योगी आदित्यनाथ ने आज नई दिल्ली में प्रधानमंत्री श्री नरेन्द्र मोदी से मुलाकात की।
प्रधानमंत्री कार्यालय ने एक ट्वीट में कहा;
“उत्तर प्रदेश के मुख्यमंत्री श्री योगी आदित्यनाथ ने प्रधानमंत्री श्री नरेन्द्र मोदी से मुलाकात की।”
रक्षा मंत्रालय
डीआरडीओ ने सार्वजनिक स्थानों के प्रभावी स्वच्छता के लिए उपकरणों को विकसित किया
कोरोना वायरस वैश्विक महामारी से निपटने के स्वदेशी उपायों को तलाशने के लिए किए जा रहे लगातार प्रयासों के बीच डीआरडीओ ने विभिन्न आकार के क्षेत्रों को स्वच्छ/सैनेटाइज करने की प्रौद्योगिकी तैयार की है। अग्नि विस्फोट एवं पर्यावरण सुरक्षा केंद्र  दिल्ली ने दो सैनेटाइज उपकरणों के दो विन्यास विकसित किए हैं। यह अग्नि दमन अनुप्रयोग के लिए विकसित प्रौद्योगिकियों से अन्य उत्पाद है।
पीठ पर लगाकर क्षेत्र को स्वच्छ/सैनेटाइज करने वाले उपकरण
दिल्ली स्थित सीएफईईएस ने अपने औद्योगिक साझेदार के साथ मिलकर एक वहनीय स्वच्छ/सैनेटाइज करने वाले उपकरण को विकसित किया है जिसे संदेहग्रस्त क्षेत्र को स्वच्छ करने के लिए एक प्रतिशत हाइपोक्लोराइट  घोल के साथ शुद्धीकरण हेतु छिड़काव करने के लिए इस्तेमाल किया जा सकता है।
परिचालन संबंधी कार्मिक इस वहनीय यंत्र को अपनी पीठ पर लगा कर सैनेटाइज/स्वच्छता का काम कर सकते हैं। यह प्रणाली निम्न दबाव के साथ दोहरे तरल पदार्थ  के साथ मिलकर कार्य करती है जिससे बहुत अच्छी फुहार उत्पन्न होती हैं। यह प्रणाली 300 वर्ग मीटर तक के क्षेत्र को निस्संक्रामक बनाने में सक्षम है। इसे अस्पताल के स्वागत स्थल, डॉक्टर के कक्ष, सामान्य नागरिकों से संपर्क साधने वाले कार्यालय, गलियारा, रास्ते, मेट्रो तथा रेलवे स्टेशन और बस अड्डे इत्यादि को निस्संक्रामक बनाने के लिए प्रयोग कर सकते हैं।
ट्ऱॉली पर लगाकर बड़े क्षेत्रों को स्वच्छ/सैनेटाइज करने के उपकरण
इस संसथान ने अपने औद्योगिक साझेदार के साथ मिलकर एक उच्च क्षमता वाले स्वच्छ/सैनेटाइज करने वाले उपकरण को भी विकसित किया है। यह प्रणाली निम्न दबाव के साथ सिर्फ एक तरल पदार्थ  से कार्य करती है जिससे बहुत अच्छी फुहार उत्पन्न होती हैं। यह प्रणाली 3,000 वर्ग मीटर तक के क्षेत्र को निस्संक्रामक बनाने में सक्षम है। इसमें 50 लिटर का टैंक लगाया जा सकता है और इससे 12 से 15 मीटर की दूरी तक छिड़काव कर सकते हैं। यह अस्पताल, मॉल, हवाई अड्डे, मेट्रो स्टेशन, आइसोलेशन सेंटर, कंवारटाइन सेंटर और ज्यादा खतरे वाले क्षेत्रों को स्वच्छ/सैनेटाइज करने के लिए लाभदायक है।
दिल्ली पुलिस को तत्काल प्रयोग करने के लिए इन प्रणालियों के दो उपकरण प्रदान किए जा रहे हैं। औद्योगिक साझेदार की सहायता के माध्यम से इन उपकरणों को अन्य एजेंसियों को भी उपलब्ध करवाया जा सकता है।
पर्यटन मंत्रालय
पर्यटन मंत्रालय नेदेखो अपना देश वेबिनार श्रृंखला का 7वां वेबिनार आयोजित किया-‘फोटोवॉकिंग®वाराणसी: एक नयनाभिराम दृश्य, विरासत, संस्कृति और व्यंजन
विश्व अभूतपूर्व दौर से गुजर रहा है और यात्रा उद्योग तथा व्यक्तियों के मानस के लिए भी यह आवश्यक हो गया है कि वे पुनरुद्धार के लिए खुद को व्यस्त रखे। भारत के विविध पर्यटन संबंधी एवं सांस्कृतिक परिदृश्य का समारोह मनाने की एक पहल के रूप में, भारत सरकार के पर्यटन मंत्रालय ने ‘देखो अपना देश‘ की समग्र थीम के तहत वेबिनारों की एक श्रृंखला आयोजित करने की पहल की है। यह प्लेटफॉर्म बड़ी संख्या में पर्यटन के उत्साही लोगों को उनके क्षेत्र, नगर, परंपरा, संस्कृति, विरासत एवं इतिहास के बारे में विशेषज्ञों की बातें सुनने एवं उनका अवलोकन करने के लिए जोड़ रहा है। इस श्रृंखला में, पर्यटन मंत्रालय ने 23 अप्रैल, 2020 को ‘फोटोवाकिंग®वाराणसी: एक नयनाभिराम दृश्य, विरासत, संस्कृति और व्यंजन‘ के अपने 7वें वेबिनार का आयोजन किया।
यह वेबिनार एक मूल संगठन, सिटी एक्सप्लोरर्स प्राइवेट लिमिटेड की टीम द्वारा प्रस्तुत किया गया जिसके तहत एक विशेष सिटी ब्रांड ‘वाराणसी हेरिटेज वॉक्स‘ ने वाराणसी की विविधता, रहस्यवाद, अध्यात्मिकता, सांस्कृतिक साक्षरता, जीवन अनुभवों एवं व्यक्तिगत यादों को प्रस्तुत किया। सत्र के पैनलिस्टों में डॉ. सचिन बंसल चीफ एक्सप्लोरर , श्री श्रवण चिंचवाडकर  एवं श्री शशांक शर्मा  शामिल थे।
वेबिनार ने वाराणसी को भारत में नदी के सबसे बेहतरीन अग्रभागों में से एक, सांस्कृतिक दंतकथाओं, मुंह में पानी लाने वाले व्यंजनों और प्रत्येक कोने में छिपी जीवंत परंपराओं के साथ विश्व के सबसे प्राचीन बसे नगर के रूप में प्रदर्शित किया। मीलों तक फैले घाटों,अनगिनत मंदिरों,लाखों देवी और देवताओं के साथ इस नगर के पास सभी की प्रार्थनाओं का उत्तर है। वेबिनार ने वाराणसी के प्राचीन इतिहास, सांस्कृतिक विरासत,इसका अध्यात्मिक संबंध,प्रत्येक आरामगाह के साथ जायकेदार व्यंजनों के बदलते विविधि रंगों को छुआ।
वेबिनार का आरंभ एक ज्ञानवर्द्धक दृष्टिकोण के साथ हुआ जो वाराणसी यात्रियों के जीवन में लाता है। वाराणसी को अनुभव करने का सबसे तन्मयतापूर्ण मार्ग ‘द वॉकिंग ऑफ वाराणसी’, ‘द डिवाइन एंड डिविनिटी’तथा ‘फूड आफ द एनसिएंट सिटी’जैसे विशेष रूप से बनाई गई विषयगत थीमों में समाहित था। विरासत एवं संस्कृति के प्रातःकाल के अनुभव के साथं ‘द वॉकिंग आफ वाराणसी’से नगर में शांतचितता का समावेश हुआ। ‘द डिवाइन एंड डिविनिटी’भ्रमण में पुष्प बाजार का पावन मार्ग और विश्वनाथ दर्शन तथा दशाश्वमेध घाट पर विख्यात सायं आरती शामिल था। इन दोनों भ्रमणों के बाद दर्शकों को ‘फूड ऑफ द एनसिएंट सिटी’के माध्यम से पौष्टिकतापूर्ण यात्रा पर ले जाया गया। कचैरी सब्जी, मलाई, लस्सी, जलेबी-दही, टमाटर चाट, पालक पत्ता चाट और बनारसी पान के साथ प्लेट और जीभ पर शानदार व्यंजनों के विविध रंग जीवंत हो गए। भोजन का मार्ग पारंपरिक व्यंजनों के लिए विख्यात राम भंडार, ब्लू लस्सी, दीपका ताम्बुल भंडार से राजेश चौरसिया पान वाला , बाबा ठंडई, भारतेंदु भवन, दीना चाट भंडार और काशी चाट भंडार एक पड़ाव से दूसरी घुमावदार और कुंज गलियों से गुजरता रहा। अंततोगत्वा, भ्रमण का आश्चर्य वाराणसी के समृद्ध त्यौहारों, जिसमें प्रत्येक के साथ एक दंतकथा -नक्कटैया, नाग नथैया, भस्म होली और देव दीपावली में संपुटित हुआ। वेबिनार का समापन करते हुए डॉ. सचिन बंसल ने स्थानीय प्रतिनिधियों के साथ बुनकर परंपराओं और संगीत घरानों के नगर के छुपे रत्नों को उजागर किया।
वेबिनार को प्रतिभागियों से बेहद उत्साहजनक प्रतिक्रिया प्राप्त हुई जिसमें विदेशी प्रतिभागी भी शामिल थे।
कॉरपोरेट कार्य मंत्रालय
श्री रवि मित्तल ने भारतीय दिवाला और शोधन अक्षमता बोर्ड के अध्यक्ष के रूप में कार्यभार संभाला
श्री रवि मित्तल ने आज नई दिल्ली में भारतीय दिवाला एवं शोधन अक्षमता बोर्ड के अध्यक्ष के रूप में कार्यभार संभाला।
भारतीय प्रशासनिक सेवा  के बिहार कैडर के 1986 बैच के अधिकारी श्री मित्तल को मैकेनिकल इंजीनियरिंग में बी.ई और पर्यावरण विज्ञान में एम.फिल. की डिग्री प्राप्त है।
आईबीबीआई के अध्यक्ष के रूप में योगदान करने से पहले, श्री मित्तल युवा कार्यक्रम एवं खेल मंत्रालय के तहत खेल विभाग के सचिव के पद से सेवानिवृत्त हुए। उन्होंने सूचना और प्रसारण मंत्रालय के सचिव और वित्त मंत्रालय के तहत वित्तीय सेवा विभाग के विशेष सचिव के रूप में भी कार्य किया है।
श्री मित्तल ने भारतीय स्टेट बैंक, पंजाब नेशनल बैंक, जीआईसी रे आदि सहित विभिन्न संगठनों के बोर्ड में भी कार्य किया है। अपने सेवाकाल के दौरान, श्री मित्तल ने सरकार के विभिन्न मंत्रालयों और विभागों में विभिन्न पदों पर कार्य किया है।
रेल मंत्रालय
भारतीय रेल ने यात्रा के दौरान सभी प्रकार की पूछताछ/शिकायतों/सहायता के लिए समेकित रेल मदद हेल्पलाइन नंबर “139” की घोषणा की
औसत आधार पर, रेल मदद हेल्पलाइन 139 रोजाना 3,44,513 कॉल्स तथा एसएमएस प्राप्त करती है
रेल मंत्रालय ने यात्रियों को सूचित और शिक्षित करने के लिए सोशल मीडिया अभियान #वनरेलवनहेल्पलाइन 139 लॉन्च किया
139 की सुविधा 12 भाषाओं में उपलब्ध है
रेल यात्रा के दौरान शिकायतों तथा इन्क्वायरी के लिए विविध हेल्पलाइन नंबरों को लेकर होने वाली असुविधा को दूर करने के लिए, भारतीय रेल ने यात्रा के दौरान शिकायतों एवं इन्क्वायरी के जल्द समाधान के लिए सभी रेलवे हेल्पलाइन को सिंगल नंबर 139  में समेकित कर दिया है।नए हेल्पलाइन नंबर 139 के सभी वर्तमान हेल्पलाइन नंबरों की जगह लेने के बाद, यात्रियों के लिए इस नंबर को याद रखना तथा यात्रा के दौरान उनकी सभी प्रकार की जरूरतों के लिए रेलवे के साथ कनेक्ट करना आसान हो जाएगा।
रेलवे की विभिन्न शिकायत हेल्पलाइनों को पिछले वर्ष बंद कर दिया गया था। अब हेल्पलाइन संख्या 182 भी पहली अप्रैल, 2021 से बंद हो जाएगी तथा 139 में मिल जाएगी।
हेल्पलाइन 139 बारह भाषाओं में उपलब्ध होगी। यात्री आईवीआरएस  का चयन कर सकते हैं यादबाने पर कॉलसेंटर एक्जीक्यूटिव से सीधे कनेक्ट कर सकते हैं। 139 पर कॉल करने के लिए किसी स्मार्टफोन की कोई आवश्यकता नहीं है, इस प्रकार सभी मोबाइल यूजरों को आसान पहुंच हासिल हो जाएगी।
उल्लेखनीय है कि एक औसत आधार पर हेल्पलाइन 139 रोजाना 3,44,513 कॉल्स तथा एसएमएस प्राप्त करती है।
139 हेल्पलाइन  का मैन्यू निम्नलिखित है-
- सुरक्षा एवं मेडिकल सहायता के लिए यात्री को 1 दबाना है, जो तुरंतकॉलसेंटर एक्जीक्यूटिव से कनेक्ट हो जाता है।
- पूछताछ के लिए, यात्री को 2 दबाना है तथा सब मैन्यू में पीएनआर स्थिति, रेलगाड़ी का आगमन/प्रस्थान, सीटों की उपलब्धता, किराया संबंधी पूछताछ, टिकट बुकिंग, सिस्टम टिकट कैंसिलेशन, वेक अप अलार्म फैसिलिटी/गंतव्य अलर्ट, ह्वीलचेयर बुकिंग, मील बुकिंग प्राप्त किया जा सकता है।
- सामान्य शिकायतों के लिए यात्री 4 दबाएं।
- सतर्कता संबंधी शिकायतों के लिए यात्री 5 दबाएं।
- पार्सल एवं सामान संबंधी पूछताछ के लिए यात्री 6 दबाएं।
- आईआरसीटीसी ऑपरेटेड रेलगाड़ी पूछताछ के लिए यात्री 7 दबाएं।
- शिकायतों की स्थिति के लिए यात्री 9 दबाएं।
- कॉलसेंटर एक्जीक्यूटिव से बात करने के लिए यात्रीदबाएं।
रेल मंत्रालय ने यात्रियों को सूचित करने और उन्हें जागरूक करने के लिए सोशल मीडिया अभियान # OneRailOneHelpline139 भी लॉन्च किया है।
प्रधानमंत्री कार्यालय
प्रधानमंत्री श्री नरेन्द्र मोदी ने पड़ोसी देशों के राजनेताओं को नववर्ष पर बधाई दी
प्रधानमंत्री श्री नेरन्द मोदी ने पड़ोसी देश भूटान के नरेश जिग्मे खेसर नाम्गयाल वांगचुक, प्रधानमंत्री श्री ल्योचेन डा. एल त्शेरिंग, श्रीलंका के राष्ट्रपति श्री गोताबाया राक्षपक्षे, प्रधानमंत्री मंहिदा राजपक्षे,मालदीव के राष्ट्रपति श्री इब्राहिम मोहम्मद सोले, नेपाल के प्रधानमंत्री श्री के पी शर्मा ओली और बांग्लादेश की प्रधानमंत्री सुश्री शेख हसीना को टेलीफोन कर नववर्ष की बधाई दी।
प्रधानमंत्री ने इन नेताओं को अपने और भारत की जनता की ओर से नववर्ष की शुभकामनाएं प्रेषित कीं। उन्होंने बधाई संदेश में पड़ोसी पहले की नीति के प्रति प्रतिबद्धता तथा क्षेत्र में अपने मित्र और सहयोगी देशों में शांति,सुरक्षा,समृद्धि तथा प्रगति के भारत के साझा दृष्टिकोण पर जोर दिया। भूटान नरेश के साथ बातचीत में श्री मोदी ने भारत और भूटान के बीच पिछले वर्ष की उन प्रमुख उपलब्धियों का उल्लेख किया जिनकी वजह से भारत और भूटान के आपसी रिश्तों में और मजबूती आई। श्री मोदी ने इस अवसपर भूटान की अपनी पिछली यात्रा के मौक पर वहां के लोगों की ओर से मिले स्नेह और आत्मीयता को याद किया।उन्होंने दोनों देशों के युवाओं के बीच मेल जोल बढ़ाने की आवश्यकता पर बल दिया और कहा कि वह भूटान नरेश की आगामी भारत यात्रा को लेकर काफी उत्साहित हैं।
श्रीलंका के राष्ट्रपति श्री राजपक्षे ने प्रधानमंत्री के बधाई संदेश का बड़े उत्साह और आत्मीयता के साथ जवाब दिया और विश्वास जताया कि भारत और श्रीलंका 2020 में अपने संबंधों को और मजबूत बनाएंगे। दोनों नेताओं ने इस दिशा में मिलकर काम करने की प्रतिबद्धता भी व्यक्त की। श्रीलंका के प्रधानमंत्री श्री मंहिदा राजपक्षे से बातचीत करते हुए प्रधानमंत्री ने कहा कि भातर श्रीलंका के साथ अपने संबंधों को और मजबूत बनाने के लिए प्रतिबद्ध है। श्री राजपक्षे ने इसपर सकारात्मक प्रतिक्रिया दी और दोनों देशों के बीच संबंधो और विस्तार देने की इच्छा जताई।
प्रधानमंत्री मोदी ने मालदीव के राष्ट्रपति और वहां की जनता द्वारा प्रगति के लिए किए जा रहे समस्त प्रयासों में सफलता की कामना की। मालदीव के राष्ट्रपति श्री सोलीह ने इसका पूरी गर्मजोशी के साथ जवाब दिया और कहा कि मालदीव भारत के साथ अपने संबंधों को और घनिष्ठ बनाए जाने के लिए आतुर है और इसके लिए कई नए क्षेत्रों में सहयोग का इच्छुक है।
बांग्लादेश की प्रधानमंत्री शेख हसीना के साथ बातचीत में प्रधानमंत्री ने उन्हें दोबारा तीन वर्षों के लिए आवामी लीग का अध्यक्ष चुने जाने की बधाई दी। उन्होंने भारत में बांग्लादेश के पूर्व उच्चायुक्त सैयद मुअज्जम अली के असामयिक निधन पर दुख भी जताया। प्रधान मंत्री ने 2019 में भारत-बांग्लादेश संबंधों में हुई प्रगति का उल्लेख किया। उन्होंने यह भी कहा कि बंगबंधु की आगामी जन्म-शती और बांग्लादेश के आजादी के 50 साल और द्विपक्षीय राजनयिक संबंधों की स्थापना दोनों देशों के बीच के संबंधो का मील का पत्थर साबित हुआ है।
प्रधान मंत्री ओली के साथ अपनी बातचीत में, प्रधान मंत्री ने 2019 में कई परियोजनाओं के पूरा होने के साथ भारत-नेपाल संबंधों की प्रगति पर संतोष व्यक्त किया। उन्होंने विशेष रूप से मोतिहारी  - अमलेखगंज  पेट्रोलियम उत्पादों की पाइपलाइन को रिकॉर्ड समय में पूरा करने का उल्लेख किया। दोनों नेताओं ने विराटनगर में एकीकृत चेक पोस्ट के शीघ्र उद्घाटन और वीडियो कॉन्फ्रेंस के माध्यम से नेपाल में आवास पुनर्निर्माण परियोजना के लिए सहमति व्यक्त की।
.
प्रधानमंत्री कार्यालय
प्रधानमंत्री 17 मई को ट्राई के रजत जयंती समारोह को संबोधित करेंगे
प्रधानमंत्री 5जी टेस्ट बेड लॉन्च करेंगे, जो भारतीय उद्योग और स्टार्टअप्स को 5जी तथा अगली पीढ़ी की प्रौद्योगिकियों में अपने उत्पादों, प्रोटोटाइप, समाधान और एल्गोरिदम को सत्यापित करने में मदद करेगा
प्रधानमंत्री श्री नरेन्द्र मोदी 17 मई, 2022 को सुबह 11 बजे भारतीय दूरसंचार नियामक प्राधिकरण  के रजत जयंती समारोह को वीडियो कॉन्फ्रेंसिंग के माध्यम से संबोधित करेंगे। इस अवसर पर प्रधानमंत्री एक डाक टिकट भी जारी करेंगे।
कार्यक्रम के दौरान, प्रधानमंत्री आईआईटी मद्रास के नेतृत्व में कुल आठ संस्थानों द्वारा बहु-संस्थान सहयोगी परियोजना के रूप में विकसित 5जी टेस्ट बेड का भी शुभारंभ करेंगे। परियोजना में भाग लेने वाले अन्य संस्थानों में आईआईटी दिल्ली, आईआईटी हैदराबाद, आईआईटी बॉम्बे, आईआईटी कानपुर, आईआईएस बैंगलोर, सोसाइटी फॉर एप्लाइड माइक्रोवेव इलेक्ट्रॉनिक्स इंजीनियरिंग एंड रिसर्च  और सेंटर ऑफ एक्सीलेंस इन वायरलेस टेक्नोलॉजी  शामिल हैं। इस परियोजना को 220 करोड़ रुपये से अधिक की लागत से विकसित किया गया है। टेस्ट बेड भारतीय उद्योग और स्टार्टअप के लिए एक सहायक इकोसिस्टम को सक्षम बनाएगा, जो इन्हें 5जी और अगली पीढ़ी की प्रौद्योगिकियों में अपने उत्पादों, प्रोटोटाइप, समाधान और एल्गोरिदम को सत्यापित करने में मदद करेगा।
ट्राई की स्थापना 1997 में भारतीय दूरसंचार नियामक प्राधिकरण अधिनियम, 1997 के अंतर्गत की गई थी।
प्रधानमंत्री कार्यालय
प्रधानमंत्री ने दिल्ली में आग लगने की हृदयविदारक दुर्घटना में होने वाली जनहानि पर दुख व्यक्त किया
प्रधानमंत्री राष्ट्रीय राहत कोष से अनुग्रह राशि दिये जाने की घोषणा
प्रधानमंत्री श्री नरेन्द्र मोदी ने दिल्ली में आग लगने की हृदयविदारक दुर्घटना के कारण हुई जनहानि पर गहरा दुख व्यक्त किया है।
प्रधानमंत्री ने यह भी घोषणा की है कि प्रधानमंत्री राष्ट्रीय राहत कोष से दिल्ली में आग-दुर्घटना के प्रत्येक मृतक के निकटस्थ परिजन को दो-दो लाख रुपये तथा घायलों को 50-50 हजार रुपये की अनुग्रह राशि दी जायेगी।
प्रधानमंत्री ने ट्वीट में कहा हैः
“दिल्ली में आग लगने की हृदयविदारक दुर्घटना के कारण होने वाली जनहानि पर बहुत दुखी हूं। शोकसंतप्त परिवारों के लिये मेरी संवेदनायें। मैं कामना करता हूं कि घायल शीघ्र स्वस्थ हो जायें।”
प्रधानमंत्री कार्यालय की ट्वीट में कहा गया हैः
“प्रधानमंत्री राष्ट्रीय राहत कोष से दिल्ली में आग-दुर्घटना के प्रत्येक मृतक के निकटस्थ परिजन को दो-दो लाख रुपये तथा घायलों को 50-50 हजार रुपये की अनुग्रह राशि दी जायेगीः प्रधानमंत्री @narendramodi”
कोयला मंत्रालय
बिजली क्षेत्र और गैर-बिजली क्षेत्र के उपभोक्ताओं के लिए ‘यूजेन्स’ रिण पत्र जारी करने की सुविधा का विस्तार करेगी कोल इंडिया लिमिटेड
 मौजूदा वित्त वर्ष 2020-21 में बिजली क्षेत्र के उपभोक्ताओं को अपने कोयला भंडार के लगभग अस्सी प्रतिशत की आपूर्ति कर रही है और साथ ही बिजली क्षेत्र के लिए 550 मिलियन टन कोयला देने की पेशकश की है।
बिजली क्षेत्र के उपभोक्ताओं को राहत देने और कोयले की पर्याप्त उपलब्धता सुनिश्चित करने के लिए सीआईएल ने ईंधन आपूर्ति समझौते  के तहत अग्रिम नकद भुगतान की बजाए भविष्य में एक निश्चित अवधि में भुगतान की सुविधा वाला  रिण पत्र जारी करने की सुविधा प्रदान की है। इससे बिजली उत्पादक कंपनियों को अपने कार्यशील पूंजी चक्र को बेहतर बनाने में काफी मदद मिलेगी ।
सीआईएल ने इस वर्ष के अप्रैल महीने से गैर बिजली क्षेत्र के उपभोक्ताओं के लिए भी ऐसी ही एक व्यवस्था शुरु की है। इससे बाजारों में कोयले की उपलब्धता को बढ़ावा मिलेगा और साथ ही कोयला उभोक्ताओं को भी बहुप्रतीक्षित राहत मिलेगी।
राष्ट्रपति सचिवालय
राष्ट्रपति कल 74वें गणतंत्र दिवस की पूर्व संध्या पर राष्ट्र को संबोधित करेंगी
राष्ट्रपति श्रीमती द्रौपदी मुर्मु कल  74वें गणतंत्र दिवस की पूर्व संध्या पर राष्ट्र को संबोधित करेंगी।
इस संबोधन का प्रसारण 19:00 बजे से आकाशवाणी  के संपूर्ण राष्ट्रीय नेटवर्क और दूरदर्शन के सभी चैनलों पर हिंदी में किया जाएगा। इसके तुरंत बाद संबोधन के अंग्रेजी पाठ का प्रसारण होगा। दूरदर्शन पर हिंदी और अंग्रेजी में संबोधन के प्रसारण के बाद दूरदर्शन के क्षेत्रीय चैनलों द्वारा इसे क्षेत्रीय भाषाओं में प्रसारित किया जाएगा। आकाशवाणी इस संबोधन के क्षेत्रीय भाषाओं के पाठ को 21:30 बजे से अपने संबंधित क्षेत्रीय नेटवर्क पर प्रसारित करेगा।